Diari Oficial de la Generalitat Valenciana


Sumari del DOGV 9019, del 12-02-2021 (2021/1346)

RESOLUCIÓ de 12 de febrer de 2021, de pròrroga de la Resolució de 29 de gener de 2021, de la consellera de Sanitat Universal i Salut Pública, per la qual es prorroguen diverses resolucions de la consellera de Sanitat Universal i Salut Pública, a conseqüència de la situació de crisi sanitària ocasionada per la Covid-19, i es modifiquen i s'hi afigen altres mesures excepcionals.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9019

Data del DOGV
:   12-02-2021

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2021/1346


Data del document
:   12-02-2021

Organisme emissor
:   Conselleria de Sanitat Universal i Salut Pública

Tipus de document
:   Resolució

Anàlisi jurídica

 Descriptors 

:   * Conselleria de Sanitat Universal i Salut Pública
    * salut pública
    * legislació
    * política sanitària
    * malaltia infecciosa

RESOLUCIÓ de 12 de febrer de 2021, de pròrroga de la Resolució de 29 de gener de 2021, de la consellera de Sanitat Universal i Salut Pública, per la qual es prorroguen diverses resolucions de la consellera de Sanitat Universal i Salut Pública, a conseqüència de la situació de crisi sanitària ocasionada per la Covid-19, i es modifiquen i s'hi afigen altres mesures excepcionals. [2021/1346]  
Antecedents de fet  
  
En el Diari Oficial de la Generalitat Valenciana de 30 de gener de 2021, es va publicar la Resolució de 29 de gener de 2021, de la consellera de Sanitat Universal i Salut Pública, per la qual es prorroguen diverses resolucions de la consellera de Sanitat Universal i Salut Pública, a conseqüència de la situació de crisi sanitària ocasionada per la Covid-19, i es modifiquen i s'hi afigen altres mesures excepcionals.  
Aquesta resolució:  
- Va modificar l'apartat 1.3 de l'annex I de l'Acord de 19 de juny, del Consell (DOGV 20.06.2020), en la redacció donada per la Resolució de 17 de juliol de 2020, de la consellera de Sanitat Universal i Salut Pública, de modificació i adopció de mesures addicionals i complementàries de l'Acord de 19 de juny, del Consell, sobre mesures de prevenció contra la Covid-19;  
- Va prorrogar la Resolució de 5 de desembre de 2020, de la consellera de Sanitat Universal i Salut Pública, i va afegir un apartat 3 al punt 24 del punt resolutiu primer d'aquesta resolució (DOGV 05.12.2020);  
- I va prorrogar la Resolució de 19 de gener de 2021, de la consellera de Sanitat Universal i Salut Pública, va modificar el punt 2 del punt resolutiu primer d'aquesta resolució i va afegir un apartat d en el punt 1 del punt resolutiu primer (DOGV 20.01.2021).  
Les mesures adoptades han permés observar una millora en la situació epidemiològica, si bé el nivell de risc continua sent molt alt. Segons un informe del Servei d'Epidemiologia, Vigilància de la Salut i Sanitat Ambiental de data 11 de febrer de 2021, en data 10 de febrer, la incidència acumulada en 14 dies és de 879,44 per 100.000 habitants, mentre que en l'informe anterior, de 28 de gener, era de 1.459,82. El percentatge global de positivitat de les proves diagnòstiques d'infecció aguda és del 21,83 %, davant del 33,4 % del 28 de gener; no obstant això, continua estant molt per damunt del 4 % establit com a límit de positivitat de les proves diagnòstiques, a partir del qual el risc de transmissió es veu incrementat.  
Respecte als indicadors de capacitat assistencial, la proporció d'hospitalització ha frenat la tendència creixent, encara que continua evidenciant una pressió assistencial molt alta. En data 10 de febrer, el nombre de pacients ingressats en llits d'aguts és 3.325, i en unitats de crítics és 685, la qual cosa suposa una ocupació del 26,71 % i 54,93 %, respectivament, davant del 42,16 % i 62.97 % de l'informe anterior, molt per damunt, per tant, dels llindars establits per a la capacitat assistencial, ja que són superiors al 15 % per als llits d'aguts i al 25 % en els llits de crítics. L'impacte de la pandèmia ha de valorar-se també tenint en compte la mortalitat atribuïble a la Covid-19. Des de l'1 de gener de 2021 fins al 10 de febrer de 2021 s'han comptabilitzat 2.599 defuncions, la qual cosa suposa el 45,43 % de totes les defuncions atribuïbles a la pandèmia des de l'inici. Només en els últims catorze dies, el nombre de morts s'ha incrementat en 917 defuncions, és a dir, que en aquest període s'han produït el 16,1 % de les defuncions totals.  
  
Malgrat la millora experimentada tant en els indicadors de nivell de transmissibilitat com en la capacitat assistencial, la situació a la Comunitat Valenciana és de risc extrem. La transmissió continua sent generalitzada amb pressió mantinguda i constant sobre el sistema sanitari; per tot això, esdevé necessari continuar mantenint les mesures preventives dictades per a aconseguir una acció de protecció de la salut i seguretat de la ciutadania.  
Tot això recomana prorrogar la Resolució de 29 de gener de 2021, de la consellera de Sanitat Universal i Salut Pública, per la qual es prorroguen diverses resolucions de la consellera de Sanitat Universal i Salut Pública, a conseqüència de la situació de crisi sanitària ocasionada per la Covid-19, i es modifiquen i s'hi afigen altres mesures excepcionals, en recerca de la protecció de la salut i seguretat de la ciutadania, i obliga a fer-ho així.  
  
Sobre la base de tot això, dins dels acords i compromisos adoptats pel Ple del Consell Interterritorial del Sistema Nacional de Salut, de conformitat amb l'article 81.1b de la Llei 10/2014, de 29 de desembre, de la Generalitat, de salut de la Comunitat Valenciana, resolc:  
  
  
Prorrogar la Resolució de 29 de gener de 2021, de la consellera de Sanitat Universal i Salut Pública, per la qual es prorroguen diverses resolucions de la consellera de Sanitat Universal i Salut Pública, a conseqüència de la situació de crisi sanitària ocasionada per la Covid-19, i es modifiquen i s'hi afigen altres mesures excepcionals, des de les 00.00 hores del dia 16 de febrer de 2021 fins a les 23.59 hores del dia 1 de març de 2021.  
S'adverteix que la present resolució posa fi a la via administrativa, i contra aquesta es pot interposar un recurs contenciós administratiu en el termini de dos mesos, comptats des de l'endemà de ser notificada, davant de la Sala Contenciosa Administrativa del Tribunal Superior de Justícia de la Comunitat Valenciana, d'acord amb el que s'estableix en els articles 10.1 i 46.1 de la Llei 29/1998, de 13 de juliol, reguladora de la jurisdicció contenciosa administrativa; o un recurs potestatiu de reposició davant del mateix òrgan que va dictar l'acte, en el termini d'un mes, de conformitat amb els articles 123 i 124 de la Llei 39/2015, d'1 d'octubre, del procediment administratiu comú de les administracions públiques. Tot això sense perjudici que puga interposar-se qualsevol altre recurs dels previstos en la legislació vigent.  
  
València, 12 de febrer de 2021.- La consellera de Sanitat Universal i Salut Pública: Ana Barceló Chico.